- पति बीमार, बेटे लाचार, क्या करे अभागी कृष्णा, Mandi News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Mandi पति बीमार, बेटे लाचार, क्या करे अभागी कृष्णा
{"_id":"31199","slug":"Mandi-31199-22","type":"story","status":"publish","title_hn":"\u092a\u0924\u093f \u092c\u0940\u092e\u093e\u0930, \u092c\u0947\u091f\u0947 \u0932\u093e\u091a\u093e\u0930, \u0915\u094d\u092f\u093e \u0915\u0930\u0947 \u0905\u092d\u093e\u0917\u0940 \u0915\u0943\u0937\u094d\u0923\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
कोटली (मंडी)। कसाण पंचायत के रछौड़ा गांव की कृष्णा देवी अपने पति रोशन लाल की बीमारी का इलाज करवाने के लिए दर-दर की ठोकरें खाने को मजबूर है। कृष्णा का पति लंबे समय से गले के कैंसर से पीड़ित है, लेकिन उसके पास उसका इलाज करवाने के लिए पैसे नहीं है। हालात यह है कि आईजीएमसी शिमला रेफर करने के बावजूद पीएचसी कोटली में दाखिल हैं। रोशन लाल का परिवार बीपीएल से संबंधित है। जमीन के नाम पर उनके पास मात्र एक बीघा भूमि है। ऐसे हालात में कृष्णा देवी को अपने पति रोशन लाल का इलाज करवाना मुश्किल है। कृष्णा देवी के दोनों बेटे भी बिस्तर पर पड़े हैं। घर में कमाई का कोई साधन नहीं है। उसका बड़ा बेटा बेलदारी का काम करता था, जो करीब दो-तीन वर्ष पहले काम करते समय गिर गया जिससे उसकी रीढ़ की हड्डी टूट चुकी है। जबकि दूसरा बेटा दोपहिया वाहन चलाते समय दुर्घटना का शिकार हो गया। उसका अभी तक इलाज जारी है। अब इस परिवार के पास परिवार के मुखिया के इलाज के लिए कोई साधन नहीं है। चिकित्सकों ने रोशन लाल को जिला अस्पताल से शिमला रेफर किया है। मगर, पैसे न होने के चलते परिजन उसे आईजीएमसी ले जाने में असमर्थ हैं। जबकि तबीयत ज्यादा खराब होने पर पीएचसी कोटली में दाखिल किया गया है। कृष्णा देवी ने उपायुक्त कार्यालय में भी मदद की गुहार लगाई थी। मगर, वहां से भी उसे कुछ हासिल नहीं हो पाया। जबकि सरकारी सहायता के नाम पर उसे सेवा भारती की ओर से मात्र 400 रुपये की मदद मिली। बेसहारा कृष्णा देवी अपने पति का इलाज करवाने में लाचार है। उसके पास जनता तथा दानी सज्जनों से सहायता मांगने के अलावा दूसरा कोई चारा नहीं है। उधर, ग्राम पंचायत प्रधान रजनी ठाकुर ने बताया कि गरीबी रेखा से नीचे रह रहा परिवार बहुत ही दयनीय स्थिति से गुजर रहा है। कैसा लगा